Na temelju odredbi članka 30. i 34. Zakona o komunalnom gospodarstvu („Narodne novine“ br. 68/18, 110/18, 32/20) i Odluke o obavljanju dimnjačarskih poslova usvojene na 11.sjednici Općinskog vijeća Općine Brestovac , uz Prethodnu suglasnost Općinskog vijeća Općine Brestovac, Uprava Komunalac Požega d.o.o. za komunalne djelatnosti donosi

**OPĆE UVJETE KORIŠTENJA DIMNJAČARSKIH USLUGA**

1. **UVODNE ODREDBE**

Članak 1.

Ovim Općim uvjetima o korištenju dimnjačarskih usluga na području JLS-a (u daljnjem tekstu: Opći uvjeti) uređuju se uvjeti pružanja odnosno korištenja uslužne komunalne djelatnosti - usluge obavljanja dimnjačarskih poslova, međusobna prava i obveze isporučitelja i korisnika komunalne usluge i način mjerenja, obračuna i plaćanja isporučene komunalne usluge.

Obavljanje dimnjačarskih poslova je od posebnog društvenog značaja, kao mjera za sprečavanje požara, zaštite života, zdravlja i sigurnosti ljudi, građevina i drugih materijalnih dobara, zaštite okoliša i energetske učinkovitosti.

Dimnjačarske poslove obavlja Komunalac Požega d.o.o. iz Požege, Vukovarska 8 (u daljnjem tekstu: Isporučitelj usluge).

Dimnjačarske usluge obavljaju se pravovremeno, redovito i trajno u rokovima i na način određen ovim Općim uvjetima. Dimnjačarske usluge obvezne su za sve korisnike.

Članak 2.

Pod obavljanjem dimnjačarskih poslova podrazumijeva se:

* čišćenje i kontrola dimovodnih objekata u svrhu održavanja njihove funkcionalne sposobnosti, a radi sprječavanja opasnosti od požara, eksplozija, trovanja i zagađivanja zraka te uštede energenata (potpunog sagorijevanja)
* sprječavanje štetnih posljedica koje bi nastupile zbog neispravnosti dimovodnih objekata
* mjerenje volumnog udjela CO u prostoru.

Članak 3.

Pojedini pojmovi u smislu ovih Općih uvjeta imaju sljedeće značenje:

1. **Dimovodni objekti:**
   1. Dimnjak
      * + Dimnjak u uporabi
        + Dimnjak van uporabe
        + Višekanalni dimnjak
        + Pričuvni dimnjak
   2. Dimovod/dimovodni kanali
   3. Priključak dimnjaka/dimovodne cijevi
   4. Zrako-dimovodi uređaji za loženje (klase C i D)/dimovodni pribor i Taložnice i drugi dijelovi dimovodne objektana koje su priključeni uređaji založenje bez obzira na visinu i promjer dimovoda te nazivnu snagu uređaja za loženje i vrste energenta
2. **Dimnjak** je dio građevnog sklopa građevine, u obliku vertikalnog ili približnovertikalnog kanala, postojan na požar čađe, koji služi za siguran i neometan odvod u vanjsku atmosferu dimnih plinova (nastalih radom priključenog uređaja za loženje na dimnjak), odnosno dimovodni objekt koji je izveden prema HR EN 1443, HR EN 18160-5 ili drugoj odgovarajućoj normi
3. **Dimnjak u uporabi** je dimovodni objekt na koji supriključenijedan iliviše uređaja založenje.
4. **Dimnjak van uporabe** je dimovodni objekt na koji nisupriključenijedan ilivišeuređaja za loženje, odnosno uređaji za loženje nisu u povremenoj ili stalnoj uporabi.
5. **Višekanalni dimnjak** je dimnjak koji se sastoji izvišeod jednog uspravnog okna,dimovodnog kanala ili cijevi koje su omeđene vatro otpornom stjenkom**.**
6. **Pričuvni dimnjak je** dimnjak kojislužizapriključenje uređaja za loženjena krutagoriva u izvanrednim uvjetima u novoizgrađenim objektima, najmanje ploštine svijetlog otvora 200 cm2
7. **Dimovod/dimovodni kanali su** prolazi za provođenje produkata izgaranja u vanjskuatmosferu (svijetli otvor dimnjaka).
8. **Priključak dimnjaka/dimovodne cijevi su** spojni kruti elementi koji povezuju uređajza loženje i dimnjak (elementi koji vodi produkte izgaranja u vertikalu dimnjaka).
9. **Zrako-dimovodi uređaja za loženje (klase C i D)/dimovodni pribor su** dimnjaci kojisadrže koncentrične kanale za dovod zraka i dimovode za odvod produkata izgaranja ili zasebno odvojeni kanali za odvod dimnih plinova na koje su priključeni uređaji za loženje koji koriste plin kao energent i klase su C i D, a nisu dio građevnog sklopa građevine, već su izvedeni kao dimovodni pribor.
10. **Taložnica** je dno dimnjaka (početni dio dimnjaka) namijenjeno čišćenju i kontrolidimnjaka i otklanjanju ostataka izgaranja goriva; dio taložnice čine vratašca za kontrolu i čišćenje koja služe za zatvaranje kontrolnog otvora na dimnjaku, a otporna na koroziju, vlagu i požar čađi**.**
11. **Uređaj za loženje klase B** su uređaji koji zrak za izgaranje uzimaju iz prostorije, a produkte izgaranja odvode u atmosferu putem dimnjaka.
12. **Dimnjačarski stručni nalaz –** dokument koji sadržava sve podatkezatečenog stanja dimovodnog objekta i priključenog uređaja za loženje.
13. **Redovno čišćenje i kontrola dimovodnih objekata i priključenih uređaja za loženje** j**e** provjera stanja ispravnosti, mjerenje i čišćenje istih, u ovim Općim uvjetima zadanim rokovima.
14. **Izvanredno čišćenje i kontrola dimovodnih objekata** jeprovjera stanja ispravnosti i čišćenje istih po zahtjevu nadležnih inspekcija,vlasnika, korisnika, distributera plina ili sudionika građenja van ovih Uvjeta zadanih rokova.
15. **Hitni slučaj podrazumijeva:**

- nepostojanje propusnosti dimovodnog objekta ili slaba propusnost

- prisutnost zapaljive naslage čađi (smole) - ugrožena građevinska konstrukcija

- priključenje trošila različitih energenata (plinsko gorivo/kruto-tekuće gorivo) na istom dimovodnom

objektu

- zapreka (neprohodnost) dimovodnog kanala.

16.  **Dimnjačar je** kvalificirani (prema programu školovanja RH, verificirano od nadležnogMinistarstva) radnik koji čisti, kontrolira i provodi mjerenja dimovodnih objekata.

17. **Dimnjačar s položenim majstorskim ispitom** jekvalificirani (prema programuškolovanja RH,

verificirano od nadležnog Ministarstva) radnik sa položenim majstorskim ispitom.

1. **Ovlašteni dimnjačar je** pravna osoba ilifizičkaosoba obrtnik, registrirana zaobavljanje dimnjačarskih poslova.
2. **Korisnik usluge je pravna ili fizička osoba -** primateljdimnjačarskeusluge bez obziraje li riječ o vlasniku, suvlasniku i/ili korisniku dimovodnog objekta.
3. **MEĐUSOBNA PRAVA I OBVEZE**
4. **Obveze Isporučitelja usluge**

Članak 4.

Isporučitelj usluge obavlja obvezne kontrole, čišćenja i mjerenja u određenim rokovima na dimovodnim objektima bez obzira koriste li ih pravne ili fizičke osobe na području JLS-a, a koje se odnose na:

* dijelove građevine za provođenje i odvod dima u svim vrstama građevinskih objekata bez obzira na namjenu istih, te bez obzira na vrstu ili sistem istog kao i na vrstu građevinskog materijala
* otvori za dovod zraka za izgaranje koji moraju zadovoljavati potrebe za zrakom za uređaje za loženje klase B koja su ugrađena u stambenom ili poslovnom prostoru.

Članak 5.

Dimnjačarski poslovi obavljaju se u skladu s rokovima sadržanim u Odluci o obavljanju dimnjačarskih poslova, odnosno ovim Općim uvjetima.

Članak 6.

Isporučitelj usluge u obavljanju komunalne djelatnosti dimnjačarskih poslova:

* kontrolira sve dimovodne objekte bez obzira na način korištenja, materijal i izvedbu te energent i namjenu uređaja za loženje priključenog na isti (zbog sprječavanja opasnosti od požara i trovanja ugljičnim monoksidom)
* kontrolira povrat dimnih plinova kod uređaja za loženje bez obzira na energent
* izdaje dimnjačarski stručni nalaz
* izdaje odgovarajući račun za izvršenu uslugu.

Članak 7.

Isporučitelj usluge je dužan voditi knjigu o pregledu i čišćenju dimovodnih objekata.

Knjiga iz stavka 1. ovog članka se vodi posebno za svaku građevinu, a sadrži:

1. ime i prezime korisnika usluge odnosno naziv vlasnika ili korisnika građevine,

2. ulicu i kućni broj, oznaka građevine (prema namjeni)

3. vrstu i broj dimovodnih objekata koji se pregledavaju i čiste

4. datum obavljanja dimnjačarskih poslova i nalaz,

5. iznos naknade

6. potpis dimnjačara koji je obavio poslove,

7. potpis osobe iz točke 1. kao potvrdu obavljenih dimnjačarskih poslova. Kod kolektivnog stanovanja knjigu o pregledu i čišćenju dimovodnih objekata potpisuje predstavnik suvlasnika višestambene

zgrade.

Knjiga iz stavka 1. ovog članka vodi se za tekuću godinu, a čuva još tri godine.

Članak 8.

Pisani dimnjačarski stručni nalaz vodi se u dva primjerka, za svaku adresu posebno.

Jedan primjerak dimnjačarskog stručnog nalaza (kontrolnog lista) obvezan je čuvati Isporučitelj usluge, a drugi primjerak korisnik usluga ili predstavnik suvlasnika do sljedećeg pregleda dimovodnog objekta te ga Isporučitelj usluge po potrebi dostavlja gradskom Upravnom odjelu nadležnom za komunalne poslove (u daljnjem tekstu: Upravni odjel) u pisanom obliku.

Dimnjačarski stručni nalaz obvezno sadržava:

1. oznaku zgrade - ulicu i kućni broj;
2. ime i prezime korisnika usluge, ime i prezime predstavnika suvlasnika i naziv tijela koje upravlja zgradom;
3. podatke o ukupnom broju dimovodnih objekata, jesu li u uporabi i njihovoj podjeli prema vrsti i gorivu;
4. podatke o ukupnom broju uređaja za loženje, jesu li u uporabi i njihovoj podjeli prema vrsti i gorivu;
5. podatke o ukupnom broju dimovodnih objekata i uređaja za loženje prema klasi uređaja za loženje s naznakom roka kontrole i čišćenja;
6. datume obavljenog čišćenja i kontrole s podacima o obavljenim radovima prema cjeniku dimnjačarskih poslova;
7. ime, prezime i potpis dimnjačara, korisnika usluge ili predstavnika suvlasnika zgrade nakon obavljanja dimnjačarskih poslova.

Sastavni dio dimnjačarskog stručnog nalaza je i evidencija nedostataka. Dimnjačarski stručni nalazi čuvaju se do izdavanja sljedećeg stručnog nalaza, a podaci iz točaka 6. i 7. ovoga članka, koje Isporučitelj usluge može voditi preko računa, radnog naloga i obavijesti, čuvaju se tri godine od dana uručivanja računa, i obavijesti korisniku usluga ili predstavniku suvlasnika, odnosno od dana posljednjeg unosa podataka.

Osim navedenih podataka koji su obvezni, dimnjačarski stručni nalaz može sadržavati i sljedeće podatke:

* broj etaža objekta
* vrstu dimovodnog objekta prema načinu upotrebe i vrsti priključenog ložišta (energenta)
* materijal izvedbe dimovodnog objekta
* vrstu izvedbe (sistemski, zidani...)
* dimenziju svijetlog otvora
* broj dimovodnih kanala (kod višekanalnog dimnjaka)
* mjesto smještaja kontrolnog otvora
* korisnu visina dimovodnog objekta
* ukupnu visinu dimovodnog objekta
* visinu dimovodnog objekta iznad krovišta materijal priključka dimnjaka
* svijetli presjek priključka dimnjaka
* ukupna dužina priključka dimnjaka
* broj lukova priključka dimnjaka
* smještaj uređaja za loženje
* nazivna snaga uređaja za loženje.

Članak 9.

Ako dimnjačar utvrdi da je onemogućena redovita kontrola i čišćenje ili da postoje nedostaci na dimovodnim objektima koji nisu neposredno opasni za zdravlje, život i imovinu, pisano će upozoriti na nemogućnost kontrole i čišćenja ili druge utvrđene nedostatke, korisnika usluga, predstavnika suvlasnika, odnosno upravitelja zgrade.

Isporučitelj usluge je dužan obavijestiti komunalnog redara Upravnog odjela o nemogućnosti izvršenja usluge.

Uz obavijest iz prethodnog stavka potrebno je priložiti sljedeće: ime i prezime vlasnika /korisnika, ime i prezime predstavnika suvlasnika (ukoliko je objekt pod upravljanjem), adresu korisnika/vlasnika, OIB, datum onemogućavanja usluge.

Članak 10.

Ako dimnjačar ustanovi da na dimovodnom objektu postoje nedostaci koji su neposredno opasni za zdravlje, život, imovinu, kao što su ispucani zidovi dimnjaka, nedostatak dimnjačarskih vratašca, istrošena vratašca, ugradba drvenih zapaljivih elemenata u zidove dimnjaka, smještaj zapaljivih materijala bilo koje vrste u blizini dimovodnih objekata, derutno stanje dimnjaka, izvedba dimnjaka od salonitnih cijevi ili nepostojanje dimovodnih objekata, pozvat će korisnika dimovodnog objekta da ukloni nedostatke u roku koji ne može biti duži od 45 dana.

Ako korisnik dimovodnog objekta ne otkloni nedostatke u roku, dimnjačar će o tome obavijestiti komunalnog redara Upravnog odjela.

Nakon isteka roka za otklanjanje nedostataka dimnjačar će obaviti kontrolu izvedenih radova za koju ima pravo na naknadu.

Ako dimnjačar utvrdi nedostatke na dimovodnom objektu na kojem je priključeno ložište na plin, dužan je odmah o nedostacima obavijestiti distributera plina, a distributer plina dužan je prekinuti isporuku plina dok se dimovodni objekt ne dovede u ispravno stanje.

Članak 11.

Pregled i čišćenje dimovodnih objekata u kućanstvima obavlja se na poziv korisnika usluge (fizičke osobe).

Pregled i čišćenje dimovodnih objekata za višestambene zgrade i poslovne zgrade u kojima se obavlja gospodarska djelatnost (pravne osobe) obavlja se jedanput godišnje prema rasporedu komunalnog poduzeća i po pozivu.

Obavijest o dolasku dimnjačar dužan je istaknuti na vidljivom mjestu u stambenoj zgradi najmanje pet dana prije dolaska.

**b) Obveze korisnika usluga**

Članak 12.

Vlasnici ili korisnici građevine (u nastavku teksta: Korisnici usluge) dužni su omogućiti dimnjačaru pregled i čišćenje dimovodnih objekata iz članka 3. ove Odluke.

Korisnici usluge ne smiju dimnjačaru sprječavati pristup do mjesta čišćenja dimovodnih objekata, niti ga ometati u obavljanju dimnjačarskih poslova.

Korisnici usluga dužni su dimnjačaru dati relevantne podatke koji se odnose na broj dimovodnih objekata, omogućiti mu nesmetan pristup svakom dimovodnom objektu, te osigurati da pristup vratašcima dimovodnih objekata uvijek bude slobodan.

Korisnici usluge dužni su dimnjačaru omogućiti pregled i čišćenje dimovodnog objekta radnim danom prema rasporedu rada dimnjačarske službe komunalnog poduzeća.

Korisnik usluga dužan je koristiti se isključivo uslugama Isporučitelja usluge.

Na zahtjev dimnjačara moraju se ugraditi vratašca za kontrolu i čišćenje radi omogućavanja kontrole i čišćenja dimovodnih objekata, a priključna cijev uređaja za loženje i dimovodnog objekta mora biti demontažna na atmosferskim uređajima za loženje.

Pristup do vrha dimovodnog objekta mora biti izveden tako da je siguran za dimnjačara, neovisno o stambenoj, odnosno poslovnoj zgradi.

**c) Zajedničke obveze – novogradnja rekonstrukcija i izmjena trošila**

Članak 13.

Isporučitelj usluge je dužan kod novogradnje, rekonstrukcije i izmjene trošila, a po završetku radova izdati dimnjačarski stručni nalaz o ispravnosti dimovodnog objekta koji je potrebno priložiti uz tehničku dokumentaciju za tehnički pregled, odnosno priključenje na plinsku mrežu.

Sudionik građenja iz prethodnog stavka kao i izvođač plinskih instalacija obvezni su prije puštanja u rad plinskih trošila i instalacija zatražiti od dimnjačara dimnjačarski stručni nalaz o ispravnosti dimovodnih objekata.

Radi sprečavanja štetnih posljedica koje mogu nastati priključenjem novih trošila na postojeće dimovodne objekte zabranjeno je priključenje novih trošila bez odobrenja ovlaštenog dimnjačara i pravne osobe za distribuciju plina ukoliko se dimovodni objekt koristi za odvođenje dimnih plinova iz uređaja za loženje.

Sve gore navedeno u ovom članku se odnosi i na izgradnju pričuvnih dimovodnih objekata u višestambenim objektima.

Dimnjačar je dužan u dimnjačarskom stručnom nalazu (kontrolnom listu) navesti uočene nedostatke na dimovodnom objektu.

Ako korisnik usluge, predstavnik suvlasnika, odnosno upravitelj zgrade, odbije potpisati dimnjačarski stručni nalaz ili nije nazočan prilikom kontrole i čišćenja, a na istome su utvrđene neispravnosti, dimnjačar nepotpisani dimnjačarski stručni nalaz dostavlja komunalnom redaru Upravnog odjela.

Isporučitelj usluge dužan je obavijestiti komunalnog redara Upravnog odjela da je naknadno omogućena kontrola i čišćenje dimovodnih objekata.

**III. NAČIN MJERENJA, OBRAČUNA I PLAĆANJA ISPORUČENE KOMUNALNE USLUGE**

Članak 14.

Redoviti pregledi u svrhu održavanja dimnjaka provode se na način određen projektom građevine i pozitivnim propisima.

Redovitim pregledom u svrhu održavanja dimnjaka smatra se pregled i čišćenje dimnjaka

* u kućanstvima - na poziv korisnika usluge (fizičke osobe)
* u višestambenim zgradama i poslovnim zgradama koje obavljaju gospodarsku djelatnost u kojoj su na dimovodni objekt priključeni uređaji za loženje ukupne snage manje od 50 kW - jednom godišnje prema rasporedu komunalnog poduzeća ili na poziv korisnika usluge (predstavnika suvlasnika ili pravne osobe).

Redoviti pregled uključuje najmanje:

* vizualni pregled, u kojeg je uključeno utvrđivanje položaja i veličine pukotine, te drugih oštećenja bitnih za očuvanje tehničkih svojstava dimnjaka,
* usklađenost uređaja za loženje i dimnjaka.

Prilikom pregleda dimnjaka, dimnjak se obvezno čisti na način koji je primjeren vrsti dimnjaka (mehanički i/ili na drugi način).

Izvanredni pregled dimovodnog objekta provodi se prije svake promjene uređaja za loženje ili promjene goriva i uređaja za loženje, nakon svakog izvanrednog događaja koji može utjecati na tehnička svojstva dimovodnih objekata ili izaziva sumnju u njihovu ispravnost, prije ponovne upotrebe ako dimnjak nije bio u funkciji dulje od 2 godine, te na zahtjev korisnika. Izvanredni pregled provodi se na način opisan u stavku 3. i 4. ovog članka.

Pregled i čišćenje dimovodnih objekata na koje su priključeni uređaji za loženje ukupne snage veće od 50 kW na plinsko ili kruto gorivo obavlja se 2 puta godišnje, i to prvi pregled obavezno prije početka sezone grijanja, a drugi tijekom sezone grijanja, pri čemu je obavezno izdavanje stručnog nalaza o stanju i ispravnosti dimovodnih objekata jednom godišnje.

Ukoliko je potrebno dimovodne objekte i uređaje za loženje čistiti u kraćim rokovima ili izvan rokova utvrđenih u ovom članku, korisnik dimovodnog objekta ili uređaja za loženje pozvat će dimnjačara na izvanredno čišćenje. Naknada za usluge izvanrednog čišćenja naplatit će se prema važećem cjeniku.

Članak 15.

Za obavljanje dimnjačarske usluge plaća se naknada.

Naknadu za obavljeni pregled, čišćenje i ostale dimnjačarske usluge utvrđuje komunalno poduzeće uz suglasnost gradonačelnika / općinskog načelnika.

Naknadu za obavljanje dimnjačarskih usluga plaća korisnik usluge.

Komunalno poduzeće dužno je za obavljenu uslugu izdati račun, a korisnik usluge potvrditi obavljanje usluge u knjizi o pregledu i čišćenju dimovodnih objekata.

Kod kolektivnog stanovanja, čišćenje dimovodnih objekata plaća se iz sredstava zajedničke pričuve, a za kotlovnice centralnih grijanja čišćenje dimovodnih objekata plaća isporučitelj toplinske energije.

1. **NADZOR NAD RADOM**

Članak 16.

Nadzor nad provedbom ove Odluke obavlja komunalni redar Upravnog odjela.

**V. ZAŠTITA PRAVA KORISNIKA USLUGE**

Članak 17.

Korisnici usluge imaju mogućnost podnošenja pisanih prigovora na pruženu uslugu poštom, telefaksom ili elektroničkom poštom te u sjedištu Davatelja usluge koji je dužan na takve prigovore odgovoriti u roku od 15 (petnaest) dana od dana zaprimanja prigovora. Davatelj usluge dužan je voditi i čuvati pisanu evidenciju prigovora korisnika javne usluge najmanje godinu dana od primitka prigovora.

Rok za podnošenje pisane reklamaciju na ispostavljeni račun je 15 (petnaest) dana od primitka računa odnosno 15 dana prije dospijeća računa, u protivnom se smatra da je ispostavljeni račun nesporan.

**VI. PROVEDBA OBAVLJANJA USLUGE U SLUČAJU NASTUPANJA POSEBNIH OKOLNOSTI USLIJED**

**VIŠE SILE**

Članak 18.

Isporučitelj usluge se neće smatrati odgovornim za kašnjenja u ispunjenju ili neispunjenju obveza koje je uzrokovano neočekivanim i nepredvidivim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, eksplozija, epidemija, rat, embargo, štrajkovi, lokalni ili nacionalni neredi i nemiri. U slučaju nastupa takvih kašnjenja u ispunjenju ili neispunjenju, Isporučitelj usluge će bez odgode o nastupu takvih okolnosti obavijestiti korisnike javne usluge putem mrežnih stranica te se ispunjenje obveza Isporučitelja usluge odgađa za vrijeme trajanja takvog slučaja više sile.

**VII. PRIJELAZNE I ZAVRŠNE ODREDBE**

Članak 19.

Na sva pitanja koja nisu uređena ovim Općim uvjetima, a odnose se na pitanje obavljanja dimnjačarskih poslova na području JLS-a, neposredno se primjenjuju odredbe Zakona i Odluke.

Članak 20.

Ovi Opći uvjeti stupaju na snagu osmoga dana od dana objave na mrežnim stranicama i oglasnoj ploči Komunalca Požega d.o.o.

DIREKTOR:

Domagoj Lovrić, mag.ing.mech.